OpenLLM-France/wikimedia huggingface dataset:
# Aralarko Mikel Deuna (itsasontzia)

Aralarko Mikel Deuna lurrunezko eta zurezko oskoldun arrantzu binakakoa izan zen, Antonio Izagirre ondarrutarrarena. Mutrikun Pedro Manuel Egañak eraikia, Bilbora joan zen Ondarroaren ebakuazioan. Minaketari lanetan jarri zuen Eusko Itsas Gudarosteak (1937ko martxoa) eta D-22 izena jarri (1937/5/12). Bilbo ebakuatzerakoan Santanderrera pasa zen. BIAren agindutara gelditu zen (1937/8/1), minen miaketan esku hartu zuelarik Santander, Gijón eta Avilésen. Azkenik Arcachonen babestu zen (1937/10/24) eta hantxe izan zen gudatea amaitu bitartean. Bere armadoreei 1939an itzuli zitzaien.

## Erreferentziak

* Edukiaren zati bat Gipuzkoa Kultura webgunetik hartu da, webgune haren egile eskubideen jabe den Gipuzkoako Foru Aldundiak Creative Commons Aitortu-PartekatuBerdin 3.0 (CC-BY-SA 3.0) lizentziarekin argitaratu baitu (ikus webguneko oharra).

## Kanpo estekak

* Datuak: Q61363220
# Aralar zeharkalea (Iruñea)

Aralar zeharkalea Nafarroako hiriburua den Iruñeko Bigarren Zabalgunean dagoen norantza bakarreko zeharkale bat da.

## Izena

Izena Aralar mendilerroaren omenez darama.

## Kokapena

Media Luna kalea eta Aralar kalearen artean hedatzen da.
Felipe Gorriti kalea eta Amaiurko Gaztelua kalearekiko paraleloki doa.

## Kanpo estekak

* Datuak: Q25479506
# Aralarko Malloak

Aralarko Malloak Aralarko mendilerroaren ekialdean, Nafarroako aldean, Araitz haranaren gainean dauden malloak dira, Leitzaldean. Han daude mendilerroko mendietako asko; besteak beste, Aralarko bi mendirik altuenak: Intzako dorrea (1431 m) eta Aldaon (1411 m). Malloetako zati bat Gipuzkoan dago, Tolosaldean (Amezketako meategiak eta Bedaio).
Malloak ederki ikus daitezke, Araitz haranean barrena Lekunberri eta Tolosa lotzen dituen bidetik, Araxes ibaiaren ibilbideari jarraikiz.
Guardetxea, Baraibar aldetik , beste abiapuntu bat da.

## Mendi nagusiak

Hona hemen Aralarko Malloetako mendiak: Iparraldeko multzoan, Balerdi edo Mallozar (1.165 m), Artubi (1.263 m) eta Uakorri (1.306 m) ditugu, Azkarate herri nafarra eta Bedaio gipuzkoarra aldera. Artubi eta Uakorri artean, Astunalde ataka dago.
Erdialdean, Beoin (1.350 m), Egurbide (1.317 m), Urkute (1.328 m), Aldaon (1.411 m), Intzako dorrea edo Hirumugarrieta (1.431 m) eta Kurutzeaga (1.308 m) tontorrak daude, Gaintza eta Intza herrien gainean. Aldaon eta Intzako dorrearen artean, Elekomuts ataka dago.
Hego-ekialdean, Errazkin herritik gertu, Ttutturregi edo Pallardi (1.290 m), Ttutturre (1.282 m), Aitzear (1.286 m), Subizelaigaine edo Surbizelai (1.209 m) eta Alborta (1.220 m) daude. Pallardi eta Kurutzeaga artean Illobi mendatea, eta Ttutturre eta Alborta artean Abategaña lepoa daude.

## Belar kableak

Goiko larreetatik belarra baserrietara jaisteko ohitura antzinakoa zen, hango belarrak haranekoak baino kalitate hobea zuela eta. Malden gogortasunagatik, nekazariek bizkarrean edo abereen gainean jaisten zituzten 30-50 kiloko fardoak. 1920. urte aldetik hasi eta 1970eko hamarkada arte, Malloetako belarra haranera jaisteko kable sistema bat erabili zuten. "Burusiak" edo belar fardoak txirriketan (poleak) zintzilik jaurtitzen zituzten kableetan bera. Kable luzeenak 1.900 metro zituen (Txarragain-Errazkin), eta 550-575 metroko koska jaistera ere iritsi ziren (Asteasu-Bengoetxea). Oraindik garai hartako harlanduzko zutabeak eta altzairuzko kableak badira Malloetako aldapetan.

## Hidrografia

Gorospeaga eta Largoako iturriak daude Azkarate aldean, eta Larraun ibaiaren iturburua bestela Iribas herrian, Larraun udalerrian. Bestela, Unagako larreetan "Unako putzua" dugu. Erreka ugari daude, nafar aldean azkenik, Araxes ibaiaren ezkerraldean.
Gipuzkoa aldean, Arritzagaerreka sortzen da Pardeluts aldean eta borda batzuetatik eta Buruntzuzineko antzinako meategietatik igarotzen da Amezketan amaitzeko.

## Ikus, gainera

* Riglosko malloak

## Erreferentziak

* ↑ Mariano ESTORNÉS LASA: «Malloas de Aralar», Auñamendi Eusko Entziklopedia.

## Kanpo estekak

* (Gaztelaniaz)"Malloas de Aralar" (Auñamendi).
* (Gaztelaniaz)Intzako Dorrea eta Malloetako beste tontorrak (Mendikat).
* Datuak: Q12253806
# Aralarko natura parkea

Aralarko natura parkea Aralarko mendilerroan kokaturiko Euskal Autonomia Erkidegoko bigarren natura parkea da, Goierri eta Tolosaldean kokaturikoa
Eusko Jaurlaritzak 1994ko apirilaren 26an izendatu zuen natura parke.

## Deskribapena

Aralar aldea, Gipuzkoan kokaturik, paisaien edertasunagatik eta flora zein faunaren berezitasun eta aniztasunagatik nabarmentzen da. Naturgune hau babestea funtsezkoa da Euskal Autonomia Erkidegoan alde gutxitara hedatzen diren espezie askoren kontserbaziorako. Abeltzaintza oso garrantzitsua da Aralarren, eta mendikatean zehar banatzen diren monumentu megalitiko ugariek erakusten duten bezala, lurralde honetan antzinatik praktikatzen den erabilera. Gipuzkoan tradiziorik handieneko mendialdeetarikoa da, eta bertan egiten den jolas erabilera ere garrantzi handikoa da.
Aralarko Parke Naturalak 10.956 hektareako azalera biltzen du bere baitan, Gipuzkoako Abaltzisketa, Amezketa, Ataun, Lazkao, Tolosa eta Zaldibiako udal mugarteei eta Enirio-Aralar mankomunitateko lurraldeari dagozkienak.

## Fauna eta flora

* Landaretza: pagoak (Fagus sylvatica), haginak (Taxus baccata) eta landazabal atlantiko eremuak.
* Fauna: okil beltza (Dryocopus martius), gailurretako uhandrea (Triturus alpestris), elur-lursagua (Microtus nivalis), desman edo muturluze piriniarra (Galemys pyrenaicus), ugatza (Gypaetus barbatus) eta belatxinga mokohoria (Pyrrochorax pyrrochorax). Migrazio garaietan baita pagausoak (Columba palumbus) ere.

## Erreferentziak

* Edukiaren zati bat Espainiako lege batetik hartu da. Testua jabari publikoa da eta ez du copyrightik, Espainiako jabetza intelektualaren legeko 13. artikuluaren arabera (ikus Espainiako Aldizkari Ofiziala, 97. zenbakia, 1996-04-22koa).
* ↑ 168/1994 Dekretua, apirilaren 26koa, Aralar aldea parke naturaltzat jotzen duena

## Ikus, gainera

* Euskal Herriko natura parkeak

## Kanpo estekak

* Aralar Natur Parkea Euskadi.net webgunean
* Datuak: Q12253808
# Apsirto

Greziar mitologian, Egialeo, Apsirto edo Absirto, Kolkidako (egungo Georgia) printze bat zen, Eetes erregearen eta Asterodea ninfaren semea.
Medeak Jasonekin ihes egin zuenean urrezko ahari-larrua eramanez, Eetes erregeak, bere semeari, haien atzetik joateko esan zion eta bueltan ekar zitzala. Apsirtok, Danubio ibaiaren itsasoratzean harrapatu zituen, baina alferrikako heriotzak eragozteko, argonautekin tregoa bat adostu zen, honen bidez, tokiko errege baten borondatean utziz Medeak bere aitarekin itzuli eta urrezko ahari larrua itzuli edo Jasonekin jarrai ote zezakeen erabakitzea. Baina Medeak, bere nahiak zapuztuak gera zitezkeela ikusirik, bere anaiordeari mezu bat bidali zion, benetan, argonautek bahitua zutela esanez, eta berarekin oso gustora itzuliko zela gau horretan aparte zegoen baso batean berarekin biltzen bazen. Printze inozoa tranpan erori zen, eta Jasonek hil zuen, Medeak esandako tokian bere zain zegoena, ordutik aurrera, Apsirto izena daraman ibai baten ertzean. Traizioagatik salatua ez izateko, Jasonek, Apsirtok, lehorreratu eta toki hartara joan zenean tregoa hautsi zuela argudiatu zuen.
Beste bertsio batek dioenez, Apsirto ume bat zen oraindik Medeak, berarekin eta argonautekin ihes egin zezan konbentzitu zuenean. Baina, Eetesen armadak harrapatu behar zituela ikusi zuenean, hil egin zuen, bere gorpua zatitu eta itsasoan sakabanatuta bota zituen. Eetes erregea, ikaratua, bere semearen zatiak banan-banan biltzen hasi zen, argonauten espedizioari, ihes egiteko denbora eman ziolarik.
Medea, alhadurengatik edo Argo ontziaren orakulu mastak, purifikatua izan arte garraiatzeari uko egin ziolako, bere izebarengana joan zen, Zirtze aztia, hilketa nardagarriagatik purifika zezan, horretarako ustekabean joan zirelarik, eta ez zioten biktimaren izenik esan. Beharrezko zeremoniak eta garbiketak egin ondoren, Zirtze, benetako istorioaz ohartu zen, eta bere gortetik kanporatu zituen Jason eta Medea, euren zain zeuden argonautekin itzuli zirenak.
Estrabonek, Apsirtoren heriotza askoz beranduago gertatu zela dio, espedizioa, printzearen omenez, Apsirtida izena jaso zuten Adriatikoko uharte batzuetan zegoenean.
Egileren batzuk, gaztea Egialeo deitzen zela diote, eta Apsirto (jaurtia esan nahi duena) bere heriotzaren ondoren jarri zioten izena dela.

## Kanpo estekak

* Datuak: Q333658
* Multimedia: Absyrtus / Q333658
# Apt

Apt izenarekin honakoak ezagutzen dira:

## Leku izenak

* Apt, Vaucluseko udalerria, Frantzian.
* Izen bera duten Apteko barrutia eta Apteko kantonamendua

## Artea eta aisialdia

* Apt. (diska), 2006ko diska.
* APT (filma), Hego Koreako 2006ko beldurrezko filma.
# Apsorroceras

Apsorroceras ongi ezagunak diren ammonite izeneko zefalopodoen artean genero fosil bat da. Jurasikoan bizi ziren., hau da, orain dela 200 milioi urtetik 145 milioi urtera gutxi gorabehera.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q3728054
# Apt kantonamendua

Apt kantonamendua Frantziako kantonamendu bat da. Vaucluse departamenduan dago, Proventza-Alpeak-Kosta Urdina eskualdean. Guztira 27 udalerri ditu eta Apt da bere hiriburua.

## Kanpo estekak

* Datuak: Q1466197
# Après mai

Après mai (frantsesez, maiatzaren ondoren) Olivier Assayasek idatzi eta zuzendutako 2012ko film frantsesa da. Filma hautatua izan zen Urrezko Lehoirako 69 Veneziako Nazioarteko Zinemaldian eta ez zuen hori irabazi, baina Assayasek Gidoi Onenaren Osella eskuratu zuen. Gidoi horrek zuzendariaren ukitu autobiografikoak izan ditzakeela aipatu izan da.

## Argumentua

Oharra: Atal honek istorio osoa edo amaiera argitzen du.
Izenburuko mai edo maiatz hori, noski 1968ko Parisko Maiatza da. Haren ondorengo urteetako giroa marrazten da filmean.
Paris inguruan, 1970eko hamarkada hasieran. Gilles eta institutuko bere lagunak giro politiko iraultzailean dabiltza murgilduta. Borroka mota desberdinak, liberazio pertsonala, kezka existentzial eta artistikoak... denak nahas-mahas 1968ko maiatzaren ondorengo paisaia humano eta historikoan.

## Erreferentziak

* 1 2 Filmazpit, via. «Apres Mai» AZpiTituluak.eus (Noiz kontsultatua: 2019-06-06).

## Kanpo estekak

* Datuak: Q1702810
# Apsley Cherry-Garrard

Apsley George Benet Cherry-Garrard (1886ko urtarrilaren 2a - 1959ko maiatzaren 18a) Antartikako esploratzaile ingelesa eta Terra Nova espedizioaren bizirik atera zen. Munduko bidaiarik txarrena (The Worst Journey in the World) liburu historikoa idazteagatik ezaguna da, espedizioan aurre egin behar zituen gorabeherak eta baldintza gogorrak kontatzen dituena.
* Datuak: Q498976
* Multimedia: Apsley Cherry-Garrard / Q498976
# Ardon (Errusia)

    Beste esanahi batzuen berri izateko, ikus: «Ardon (argipen)»
Ardon (osetieraz: Æрыдон; errusieraz: Ардон) Errusiako Ipar Osetia-Alania errepublikako udalerria Ardonski barrutiko zentro administratiboa da. Tereken arroko Ardon ibaiaren mendebaldeko ertzean dago, Vladikavkazetik 39 km ipar-mendebaldera. 2010ean 18.774 biztanle zituen.

## Biztanleria

2010ean Ardonek 18.774 biztanle zituen. Osaketa etnikoari dagokionez, gehienak (%78,1) osetiarrak ziren, %17,8 errusiarrak eta %1,4 armeniarrak.

## Erreferentziak

* 1 2 «Всероссийская перепись населения 2010 года. Том 1 2010eko Errusiako erroldaren emaitzak, 1. liburukia» Gks.ru
* ↑ 2010eko Errusiako errolda: udalerrien osaketa etnikoa Osetstat.gks.ru

## Kanpo estekak

* Datuak: Q46736
* Multimedia: Ardon (North Ossetia-Alania) / Q46736
# Ardon (argipen)

Ardon honako udalerrietako bat izan daiteke:
* Ardon (Errusia), Ipar Osetia-Alania, Errusia.
* Ardon (Valais), Suitza.
* Ardon (Loiret), Frantzia.
* Ardon (Jura), Frantzia.
* Ardón, Leóngo probintzia, Espainia.
# Ardonald

Ardonald, Eskoziako baserri giroko eremu bat da, Aberdeenshire eremu administratiboan.

## Kanpo estekak

* Datuak: Q4788232
# Ardore

Ardore Italiako udalerri bat da. Reggio di Calabriako probintzian kokatuta dago, Calabria eskualdean. 4.819 biztanle ditu, 32,78 kilometro koadroko azaleran banatuta.

## Mugakideak

Ardorek honako udalerri hauekin egiten du muga:
Bovalino Ciminà Platì Benestare Sant'Ilario dello Ionio

## Kanpo estekak

* Datuak: Q54562
* Multimedia: Ardore / Q54562
# Ardotsu

Ardotsua (Amanita rubescens f. annulosulfurea) Amanitaceae familiako perretxiko mota bat da. Nahiz eta Galdakao lanperna bezalakoa den, familia bera (Amanita). Gordinik toxikoa da, gutxienez 20 minutuz prestatu behar da, hemolidina lurruntzeko (globulu gorriak suntsitzen ditu)

## Deskribapena

Kapela: Globo-formako eta gorri argitik hemisferikora (okre) eta lau-ganbilera (gorri bizia). Azal leuna, ildaskatu gabea, errezel zuri-gris koloreko hondakinekin.
Orriak: Ia libreak, nahiko estu, zuriak gaztetan eta gorrixkak zahartzean.
Orri libreak: Oinera hurbiltzen diren orriak, baina ukitzen ez diotenak.
Hanka: Arrosa kolorekoa, erraboildun bolbarekin oinarrian. Gorri-ardo koloreko tonalitateekin (larbek erraz erasotzen diote). Mintzezko eraztuna, oso ildaskatua, iraunkorra, tonu horixkekin.
Haragia: Zuria (ebakitzean arrosa kolorera biratzen du). Usain fungikoa, zapore gozoa hasieran eta mikatz samarra geroago.
Etimologia: Amanita hitza grekotik dator eta Silizia eta Siria arteko mendiari egiten dio erreferentzia, han oso ugariak ziren eta. Grezieraz beste esanahi bat ere badu, perretxikoa, kontzeptu orokor gisa. Rubescens epitetoa berriz latinetik dator, gorritu egiten dela, esan nahi duen, "rubescens" hitzetik. Haragiaren kolorea aldatu egiten delako.

## Jangarritasuna

Jangarria, baina kontuz ibili beharrekoa.

### Nahasketa arriskua

Taxoi nominalak zuritik arrosa kolorera doan eraztuna du (inoiz ez horia), eta ez da hain mehea. Amanita franchetii edo aspera (toxikoa izan daiteke) delakoak ere tonu horixkako eraztuna du, baina honen zuria ez da kolorez aldatzen, ebakitzean ez du arrosarako joerarik. Amanita pantherina toxikoak, ez du ardo koloreko tonurik. Amanita spissa espezieak ez du oinaren oinarria ardo kolorekoa eta ez zaio haragia gorritzen.

## Sasoia eta lekua

Udaberrian eta udazkenean. Hostogalkorren eta koniferoen basoetan.

### Banaketa eremua

Mundu osoan barreiatzen da, kontinente guztietan zehar, Antartikan izan ezik, eta habitat ugaritan garatzen da.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.
* ↑ Amanita rubescens f. annulosulfurea: GBIF—the Global Biodiversity Information Facility.

## Kanpo estekak

* (Ingelesez) Amanita rubescens f. annulosulfurea Mycobank-en
* Datuak: Q55150820
# Ardon (Valais)

    Beste esanahi batzuen berri izateko, ikus: «Ardon (argipen)»
Ardon Suitzako udalerria da. Valais kantonamenduan dago, Conthey barrutia barrutian. 2014an 3,212 biztanle zituen 20,4 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q69556
* Multimedia: Ardon, Switzerland / Q69556
# Ardooie

Ardooie, Belgikako mendebaldean dagoen hiria da, Mendebaldeko Flandria probintzian dagoena. Udalerriak herri hauek hartzen ditu barnean: Ardooie bera eta Koolskamp. 2013ko urtarrilaren 1ean 9.088 biztanle zituen.

## Kanpo estekak

* (Nederlanderaz) Webgune ofiziala
* Datuak: Q639974
* Multimedia: Ardooie / Q639974
# Arcesis

Arcesis Tortricidae familiako sits genero bat da. Bere espezie tipoa Arcesis anax da.

## Espezieak

| Espeziea | Egoera |
| Arcesis anax | daturik gabe |
| Arcesis tetracona | daturik gabe |
| Arcesis threnodes | daturik gabe |

## Kanpo estekak

* Datuak: Q4785272
* Multimedia: Arcesis / Q4785272
* Espezieak: Arcesis
# Arcetri

Arcetri Florentziako (Italia) leku bat da, hiriaren erdialdetik hegoaldera dauden muinoen artean kokatua. Bere historiaren zati handi bat Amidei familia florentziar zaharraren eraginarekin lotuta dago.

## Monumentuak

Arcetrik eraikin historiko ugari biltzen ditu, horien artean Galileo Galilei zientzialari ospetsuaren etxea (Villa Il Gioiello), San Matteo komentua eta Gallo dorrea. Arcetriko behatoki astronomikoa ere bertan dago. Arcetriko San Leonardo eliza da inguruko eliza nagusia.
Galileo Galilei leku horretan hil zen 1642ko urtarrilaren 8an.

## Argazki galeria

* San Leonardoren eliza
* Villa di Arcetri
* San Leonardo bidean, esgrafitoz apaindutako hormarekin
* Arcetriko behatoki astrofisikoa

## Erreferentziak

* ↑ "Henri Poincaré : a decisive contribution to Relativity",www.annales.org, webpage (MS Word):Rel-doc.

## Kanpo estekak

* Datuak: Q2031761
* Multimedia: Arcetri / Q2031761
# Arcevia

Arcevia Italiako udalerri bat da. Anconako probintzian kokatuta dago, Markak eskualdean. 4.231 biztanle ditu, 128,33 kilometro koadroko azaleran banatuta.

## Mugakideak

Arceviak honako udalerri hauekin egiten du muga:
Barbara Genga Mergo Montecarotto Rosora San Lorenzo in Campo Sassoferrato Serra San Quirico Castelleone di Suasa Pergola Serra de' Conti

## Kanpo estekak

* Datuak: Q123540
* Multimedia: Arcevia / Q123540
# Arcene

Arcene Italiako udalerri bat da. Bergamoko probintzian kokatuta dago, Lombardia eskualdean. 4.928 biztanle ditu, 4,35 kilometro koadroko azaleran banatuta.

## Mugakideak

Arcenek honako udalerri hauekin egiten du muga:
Ciserano Pontirolo Nuovo Treviglio Castel Rozzone Pognano Verdello Lurano

## Kanpo estekak

* Datuak: Q95071
* Multimedia: Arcene / Q95071
# Arcenillas

Arcenillas Zamorako probintziako udalerria da.
2008ko urtarrilaren 1eko erroldaren arabera 325 biztanle zituen.

## Ikus, gainera

* Zamorako udalerrien zerrenda

## Kanpo estekak

* (Gaztelaniaz) Herri txikiei buruzko informazioa Gaztela Leongo juntaren webgunean.
* Datuak: Q1650433
* Multimedia: Arcenillas / Q1650433
# Arcey (Côte-d'Or)

Arcey Frantziako udalerria da, Côte-d'Or departamenduan dagoena, Borgoina-Franche-Comté eskualdean. 2013an 50 biztanle zituen.

## Demografia
### Biztanleria

2007an Arcey udalerrian erroldatutako biztanleak 41 ziren. Familiak 19 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 7 seme-alabarik gabeko familiak ziren eta 4 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 25 etxebizitza zeuden, 18 familiaren etxebizitza nagusia ziren, 6 bigarren erresidentzia ziren eta 1 hutsik zegoen. Etxebizitza guzti hauek 25etxeak ziren. 18 etxebizitza nagusietatik 15 bere jabearen bizilekua ziren eta 3 alokairuan okupaturik zeuden; 2 etxek bi gela zituzten, 2 etxek hiru zituzten, 4 etxek lau zituzten eta 10 etxek bost zituzten. 15 etxek euren parking plaza propioa zuten azpian. 7 etxetan ibilgailu bat zegoen eta 10 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Arcey udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 0 |
| 4 | 75-79 | 0 |
| 0 | 70-74 | 4 |
| 0 | 65-69 | 0 |
| 0 | 60-64 | 0 |
| 0 | 55-59 | 0 |
| 0 | 50-54 | 4 |
| 8 | 45-49 | 0 |
| 4 | 40-44 | 4 |
| 0 | 35-39 | 0 |
| 0 | 30-34 | 0 |
| 0 | 25-29 | 0 |
| 0 | 20-24 | 0 |
| 0 | 15-19 | 4 |
| 4 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 29 ziren, horien artean 23 aktiboak ziren eta 6 inaktiboak ziren. 23 pertsona aktiboetatik 21 lanean zeuden (12 gizon eta 9 emakume) eta 2 langabezian zeuden (1 gizon eta 1 emakume). 6 pertsona inaktiboetatik 4 erretiraturik zeuden, 1 ikasten zegoen eta 1 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra eraikuntza enpresa batena zen.
2009an norbanakoentzat zegoen zerbitzu bakarra igeltseroa zen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q134324
* Multimedia: Arcey (Côte-d'Or) / Q134324
# Arceo

Arceo Mena Haraneko herria da, Burgosko probintzian. Espainiako Estatistika Institutuaren arabera, 2022an 12 biztanle zituen.

## Kanpo estekak

* Datuak: Q122877994
# Arc de Triomfeko geltokia

Arc de Triomf Bartzelonako metroa eta Kataluniako Aldirien geltoki bat da, Bartzelona udalerriko Eixample barrutian dago.
Geltokia 1931n inauguratu zen.
* Datuak: Q800445
* Multimedia: Arc de Triomf metrostation / Q800445
# Arcachon

Arcachon (frantsesez, Arcaishon gaskoieraz) Frantziako kostaldeko hiria da, Girondako departamenduan eta Akitania Berriako eskualdean kokatutakoa. Bertan Arcachongo badia kokatzen da.
12.153 biztanle zituen 2006an.

## Kanpo estekak

* (Frantsesez) Hiriko webgune ofiziala
* Datuak: Q191460
* Multimedia: Arcachon / Q191460
# Arcachongo barrutia

Arcachongo barrutia Gironda departamenduaren barruan dagoen Frantziako barruti bat da. 129.731 biztanle ditu 1.494 kilometro koadrotan. Guztira 17 udalerri ditu. Bere hiriburua Arcachon da.

## Udalerriak

| 1. Andernos-les-Bains (33005) | 2. Arcachon (33009) | 3. Arès (33011) | 4. Audenge (33019) |
| 5. Le Barp (33029) | 6. Belin-Béliet (33042) | 7. Biganos (33051) | 8. Gujan-Mestras (33199) |
| 9. Lanton (33229) | 10. Lège-Cap-Ferret (33236) | 11. Lugos (33260) | 12. Marcheprime (33555) |
| 13. Mios (33284) | 14. Saint-Magne (33436) | 15. Salles (33498) | 16. Le Teich (33527) |
| 17. La Teste-de-Buch (33529) | | | |

## Kanpo estekak

* Datuak: Q700461
# Arcade

Arcade Italiako udalerri bat da. Trevisoko probintzian kokatuta dago, Veneto eskualdean. 4.494 biztanle ditu, 8,27 kilometro koadroko azaleran banatuta.

## Mugakideak

Arcadek honako udalerri hauekin egiten du muga:
Giavera del Montello Nervesa della Battaglia Povegliano Spresiano Villorba

## Kanpo estekak

* Datuak: Q29393
* Multimedia: Arcade (Italy) / Q29393
# Armuña de Tajuña

Armuña de Tajuña Guadalajarako udalerria da, La Alcarria eskualdean dagoena.
2009ko urtarrilaren 1eko erroldaren arabera 251 biztanle zituen.

## Ikus, gainera

* Guadalajarako udalerrien zerrenda

## Kanpo estekak

* Datuak: Q1655124
* Multimedia: Armuña de Tajuña / Q1655124
# Armășești

Armășești Errumaniako udalerri bat da, Ialomița konderrian. 1.861 biztanle ditu, 47,41 kilometro koadroko azaleran banatuta.

## Herriak

Udalerrian honako herriak daude:
Armășești $^{(en)}$ Malu Roșu $^{(en)}$ Nenișori $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q16426747